EELNÕU

VASTSELIINA VALLAVOLIKOGU

OTSUS

Vastseliina							30. november 2016. a nr 1-1.2/____

Haldusterritoriaalse korralduse ja haldusüksuse piiride 
muutmisega kaasneva rahvaküsitluse tulemuste kinnitamine

Vastseliina Vallavalitsuse 12.10.2016. a korraldusega nr 2-1.2/160 otsustati korraldada haldusterritoriaalse korralduse ja haldusüksuse piiride muutmisega kaasnev rahvaküsitlus 18.11. ja 20.11.2016. a. Küsitluse viis läbi Vastseliina Vallavalitsuse korraldusega nr 160 moodustatud komisjon. Rahva poolt antud hääled loeti üle 20.11.2016 peale küsitluse lõppemist ning saadud tulemuste kohta koostas komisjon protokolli, mis on käesoleva otsuse sisu aluseks. Rahvaküsitlus toimus samaaegselt Orava vallaga.

Eesti territooriumi haldusjaotuse seaduse § 7 lg 8, kohaliku omavalitsuse korralduse seaduse § 22 lg 1 p 37, halduskohtumenetluse seadustiku § 46, Vabariigi Valitsuse 28.07.2016 määruse nr 87 „Haldusterritoriaalse korralduse ja haldusüksuse piiride muutmisega kaasneva elanike arvamuse väljaselgitamise ulatus ja kord“ § 13 lg 9 ja § 17 lg 6, Vastseliina Vallavalitsuse 12.10.2016 korralduse nr 160 „Elanike arvamuse väljaselgitamise korraldamine“ alusel, Vastseliina Vallavolikogu otsustab:

1.	Kinnitada Vastseliina vallas 18.11.2016 ja 20.11.2016 toimunud rahvaküsitluse tulemused alljärgnevalt:

1.1. Vastseliina valla vähemalt 16-aastaste valimisõiguslike elanike arv: 1680
1.2. Küsitluses osalenud isikute arv: 170
1.3. Jaatavalt vastanud isikute arv:  148
1.4. Eitavalt vastanud isikute arv:  21
1.5. Kehtetute küsitluslehtede arv: 1

2.	Käesolevat otsust on õigus vaidlustada 30 päeva jooksul, arvates päevast, millal vaiet esitama õigustatud isik otsusest teada sai või oleks pidanud teada saama, esitades vaide Võru Vallavolikogule haldusmenetluse seadusega vaidemenetlusele kehtestatud korras. Otsuse peale on kaebeõigusega isikul õigus esitada kaebus 30 päeva jooksul haldusakti teatavaks tegemisest arvates Tartu Halduskohtule halduskohtumenetluse seadustikus sätestatud korras.

3.	Otsus jõustub Vastseliina valla kodulehel teatavakstegemisest.

Urmas Juhkam
volikogu esimees

SELETUSKIRI
Vastseliina Vallavolikogu otsuse eelnõu „Elanike küsitluse tulemuste kinnitamine“ juurde

Eelnõu eesmärk
Kinnitada 18. novembril 2016. a ja 20. novembril 2016. a toimunud rahva arvamuse väljaselgitamise küsitluse tulemused.

Eelnõu juriidiline alus
Eesti territooriumi haldusjaotuse seadus § 9 lõige 6 punkt 3 ja § 9 lõige 9 punkt 3, Vabariigi Valitsuse 28. juuli 2016. a määrus nr 87 „Haldusterritoriaalse korralduse ja haldusüksuse piiride muutmisega kaasneva elanike arvamuse väljaselgitamise ulatus ja kord“ § 17 lõige 6. 

Eelnõu sisu
Eesti territooriumi haldusjaotuse seaduse § 9 lõike 6 punkti 3 alusel haldusterritoriaalse korralduse muutmise algatamisega nõustumisel tagab iga asjaomane vallavalitsus selle valla elanike arvamuse väljaselgitamise.

Sama seaduse § 9 lõike 9 punkti 3 alusel haldusterritoriaalse korralduse muutmisel esitab asjaomane volikogu maavanemale volikogu kinnitatud andmed vallaelanike arvamuse väljaselgitamise kohta, kus on näidatud elanike küsitluse läbiviimise aeg ja koht, haldusüksuse vähemalt 16-aastaste elanike arv ja küsitluses osalenud elanike arv ning küsitluse tulemused.

Vabariigi Valitsuse 28. juuli 2016. a määruse nr 87 „Haldusterritoriaalse korralduse ja haldusüksuse piiride muutmisega kaasneva elanike arvamuse väljaselgitamise ulatus ja kord“ § 17 lõike 6 kohaselt kinnitatakse küsitluse tulemused volikogu otsusega kümne (10) kalendripäeva jooksul pärast küsitluse lõppemist, kui vallavalitsusele ei ole laekunud kaebusi komisjoni toimingute või otsuste kohta või esitatud kaebused on saanud lõpliku lahenduse.

Otsuse jõustumine
Otsus jõustub teatavakstegemisest.

Eelnõu koostas:
Piret Otsatalu
vallasekretär